Afg‘onistonning eng yaqin qo‘shnilari guruhiga a’zo davlatlar o‘rtasidagi hamkorlik yuzasidan fikr almashildi. Foto: TIV O‘zbekiston prezidentining Afg‘oniston bo‘yicha maxsus vakili Ismatulla Ergashev Xitoy elchisi Yuy Tszyun bilan uchrashdi. TIV ma’lumotiga ko‘ra, muloqot chog‘ida Afg‘oniston yo‘nalishidagi O‘zbekiston–Xitoy munosabatlarining bugungi holati va istiqbollari muhokama qilindi. Afg‘oniston inqirozini tinch yo‘l bilan hal etish va ushbu mamlakatga imkon qadar tezroq gumanitar yordam ko‘rsatish maqsadida Afg‘onistonning eng yaqin qo‘shnilari guruhiga a’zo davlatlar o‘rtasidagi hamkorlik yuzasidan atroflicha fikr almashildi.